انا في رابعة جامعة و اتخطبت من اسبوعين بس حاسة اني عايزة افسخ الخطوبة عشان اصلا انا لما اتخطبت كنت عايزة اتخطب و خلاص و الاقي حد يهتم بيا بس مش عارفة مش حساه هيبقى زي مانا عايزة و اني اتسرعت اني وافقت عليه.اسيبه احسن ولا استنى شوية يا دكتور انا لما بقول لاهلي بيقولوا اني عيلة و تافهة مش عارفة بقى
هو ليه احنا بنسيء فهم معنى الخطبة؟ الخطبة: هي فرصة مراجعة قرار الارتباط  فدور فترة الخطبة مش إننا ندلدق مشاعر وكلام شعر، ولكن الخطبة هي فترة للتعارف جاد 😎 كل شخص بيشوف هل الآخر يصلح لاستكمال الحياة معه ولا لأ. خدي وقتك وراجعي أهدافك من نفسك والآخر والحياة، وحطي الكلام ده على ورق، ومميزات وعيوب كل قرار، وبعدين قرري.